el en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ru ky ky ky kk ky ky ky ky ky ky ky ky ru el ru ky ru ky ru ru ru ky ru ky ru ru ru ru ru ru ru bg ky ru ky ru ky ru ky ru ru ky ru ky ru ky ru ky ru av ru ru ru tt ru ky ru kk ru ky ru ky ru ru ru kk ru ru ru en ru
"Агым", 15.05.09 - 26-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Соо экенимди далилдей албай, кайырчыга айландым"
- Союздун учурунда ата-энем мамлекет тарабынан төрт бөлмөлүү квартира алган эле. Атам Назаров Кубанычбек Кудайназарович учурунда партиянын мүчөсү болуп, Ош облусунун архитектура жана курулуш тармагында жетекчинин орунбасары кызматында эмгектенген. Кайра куруу башталган кезде ата-энем ажырашып кетишти. Ортодогу төрт баланы үйү менен апама калтырып, атам кетип калды. Ал кезде үй менчиктештириле элек, мамлекеттин карамагында болчу. Ата-энем ажырашканда ортолорундагы оокатты, үйдү бөлүштүрүү болгон эмес. Үйдүн ордери, документтери атамдын фамилиясында эле калган. 1993-жылы апам ал үйдү менчиктештире электе сатып жиберди. Сатып алуучулар нотариуска барып күбөлөндүрүп алышкан. Апам психикалык жактан оорулуу болгондуктан, атам экөө ажырашып, үйдү сатып аткан учурда да стресс болуп, акыл-эси ордуна эмес болчу. Мен күйөөм, бир кызым менен ата-энемдин үйүндө жашачубуз. Саткан акчага апам, кайын журтум кошулуп ошол эле үйдүн үстүңкү кабатынан үч бөлмөлүү квартира сатып беришти. Биз сатып алган үй да менчиктештирилген эмес, ошондон улам документтери мага катталбай калган. Анын кожоюндары Россияга көчүп кетишкен.
Кайненем мени жинди деп справка алып коюптур
- 1998-жылы экинчи кызым боюмда барда күйөөм Нурлан Жумабаевди "бирөөнү өлтүргөн" деп шектүү катары милиция түрмөгө отургузуп койду. Эч кандай далил жок болгондуктан жарым жылга жетпей ал бошонуп келди. Күйөөмдү түрмөдө отурган кезде анын ата-энеси мага жардам бербей, мен кыйналып ортодо келишпестиктер болуп, урушуп жүргөнбүз. Ошол бала өлтүрүлгөн күнү күйөөм үйдө жок болчу. Мен тергөөдө болгон окуяны айтып берсем, кайненем эмне үчүн ошентип айтасың деп урушуп кеткен. Күйөөмдүн сот процесси башталганда кайненем менин колумду сындырып, бул психикалык жактан оорулуу деген справка алып келип, күбө катары сурак бердирбей койду. Ош шаарындагы психикалык ооруканада Дамира Маматкулова деген врач кайненемдин жакын таанышы болгондуктан, ал мени психикалык оорулуу деп каттоого коюп, справка жазып бериптир. Ошондон ушул күнгө чейин мени менен мамлекеттик кызматта иштегендер оорулуу деп сүйлөшкүлөрү келишпейт. Жакында саламаттыкты сактоо министрлигине барып, оорулуу эмес экенимди айтсам, кайрадан психикалык экспертизадан өтөөрүмдү, эгерде мен соо болуп чыксам, справканы берген адамдар жоопко тартылаарын айтышты.
Наркоман күйөөм уурулук үчүн түрмөгө түштү
Андан кийин күйөөм экөөбүздүн мамилебиз деле мурдагыдай болбой калды. Ата-энеси менен жашап, бир жумада бир келип-кетип жүрдү. Экинчи кызым төрөлүп, эки балам менен үйдө калдым. Үйгө келгенде мен ага жаман достордон алыстап, жакшы дос күт, жасаган күнөөңдү мойнуңа алышың керек деп акыл-насаатымды айтып калчумун. Күйөөм үйгө келгенден кийин наркоман досторду таап алып, алар менен кошо сайынып, мас болуп мени сабаган күндөрү болду. Аны айыктырайын деп көп жолу врач чакыргам. Ал наркоман достору менен сырттан ар кандай буюм-тайымдарды алып келишчү. Сурасам, иштеп сатып келдим деп койчу. Бир күнү милиция келип, аларды кармап кетишти. Көрсө, алар ар кимдин үйүнө ууруга кирип жүрүшкөн экен. Бул жолку кылмышын эптеп акча төлөп атып жаап коюшкан. Көнгөн адат калбайт экен, күйөөм дагы уурулук кылып кармалып, түрмөгө түштү. Учурда ал түрмөдөн чыгып, Кара-Балтада жүрөт. Өз атам да баңгизаты менен кармалып, түрмөгө түшүп, бирок, амнистияга туш келип, тез эле чыгып кетти. Бул тууралуу убагында "Вечерний Бишкек" гезити да жазып чыгарган.
Өз үйүмө жат болдум
Биздин сатып алган үй убагында менчиктештирилбегендиктен, мен эч кандай кредит алалбайт экенмин. Үйдүн документин өз наамыма жаздырып алайын деп чуркап, тиешелүү жерге кайрылсам, мурунку кожоюндардын уруксаты, ишеним кагазы жок дешти. Мурунку кожоюндар Россияга көчүп кетишкен. Кошуналарга күбө катары кол койдуруп он үч жылдан бери акчасын өз убактысында төлөп, жашап жүргөнүмдү айттым. Документ жок деп болбой коюшканда Калуга шаарына көчүп кетишкен мурунку кожоюнду таап, "биздин буга эч кандай талабыбыз, каршылыгыбыз жок, үйдү бизден сатып алганы чын" деп интернет аркылуу тастыкталган тил кат жаздыртып алдым. Ошону көрүп туруп деле алардын балдарынын уруксаты керек деп толтура тизмени жазып, ушул документтер жетишпейт деп үйдү менин наамыма каттап бербей коюшту. Менин адвокатым деле ордерди силерге жазып берүүгө милдеттүү болчу деп айтты. Бирок, Ош шаардык соту мени психикалык жактан оорулуу деген справканы бетиме көргөзүп, үйдү менин атыма каттабай койду. Мен шаардык мэрияга кайрылдым. Ал жерден деле мага жардам кылышкан жок. Ошондо мен апамдын төрт бөлмөлүү квартирасын деле менчиктештире электе сатып жибергенин эстеп, сотко арыз менен кайрылдым. Биздин үйдү сатып алган кийинки кожоюндарга жаңы ордер беришип, а эмне үчүн мага беришпейт, анда аларды үйдөн чыгаргыла деп кайрылсам, сот арызымды канааттандырып, тигилерди үйдөн чыгарууга чечим чыгарып берди. Алар бизден үйдү сатып алган акчаны төлөп бергиле деп талап коюшту. Ага деле макул болдук. Анткени мыйзам боюнча сатып алган 3000 долларды гана төлөөгө милдеттүү экенбиз. Ал эми калган акчаларды ошолордун баарын туура эмес документтештирген нотариус төлөп бериш керек деди. Бирок, азыр андай квартиралар 70 миң доллар турат. Квартираны сатып алгандар психикалык ооруканадан мени оорулуу деген справка алышып, "бул оорулуу, ошондуктан квартираны тартып алууга аракеттенип атат" деп сотко кайрылышыптыр. Менин справкамды көргөн сот алардын кызыкчылыгына кайра чечип берип койду. Мен чуркап жүрүп, оорулуу эмесмин деп психикалык ооруканадагы катталган документимди алдырсам, кайра эле үйдү талашат деген кыязда ошол жерге тургузуп, эч нерсе колунан келбейт деген кыязда мамиле кылып калышты. Ошол кезде үчүнчү балам боюмда бар болчу. Экинчи кызымды үтүк менен денесин күйгүзүп кыйнап, уруп-сабаган деп жалган справка алып мени оорулуу деп үстүмөн арыз жазышыптыр. Азыр экинчи кызым күйөөмдүн жакын досторунун үйүндө жашайт. Ал эми 18 жаштагы улуу кызымды кайненем багып алган. Аны мага көргөзбөйт, жолоткусу да келбейт. Азыр тигил үйдү же бул үйдү талашалбай эмне кылаарымды билбей көчөдө калдым.
Өзүмдүн апам оорулуу болуп калган. Ал азыр Ош шаарындагы дубалдары сыйрылган, полдору чирик, эски барак үйлөрдүн биринде жашайт. Үч бөлмөнү өкмөт биздин карамагыбызда деп алып, ошол жерде иштеген бир аялга беришти. Мен көчөдө каламбы десем, жардам иретинде ошол бир бөлмөлүү барак үйдү беришкен. Күзүндө комиссия келип үйүңдү текшерет, үй сенин наамыңа чечилеби же жокпу, ошондо билинет дешкен. Эмнегедир, сарысанаа боло баштадым. Үйүмдү алып коюшса талаада каламбы, андан көрө комиссия болгончо арзан баада болсо да сатып жиберсемби деп бир курбума сыр кылып айткан элем. Ал дароо эле нотариуста иштеген Алымбекова Салтанат үйүңдү сатып алат деп ээрчитип келиптир. Алдын ала кепилдик акча деп 800 доллар берди. Эмнегедир кайрадан айнып, соттошсом да аракеттенип үйүмдү алып калармын десем, сен сөзүңө турган жоксуң деп урушуп кетип калышты. Аңгыча Алымбекова Салтанатты таап келген курбум, сен үйдү сатпасаң деле ал ордер бере турган жерге акча берип, үйдү өзүнө алуу үчүн сүйлөшүп койду деди. Мен дароо эле ошол жакка барсам бул үй менчиктештириле элек, мамлекеттин балансында, ошондуктан ипотека аркылуу ким кезекке турса,ошого беребиз дешти. Айла жок, үйүмдү жөндөн-жөн бергенден көрө кичинекей акчага болсо да сатайын дедим да, Салтанат Алымбековага телефон чалып макулдашып 8000 доллар алдым да, үйдү бошотуп бердим. Салтанат Алымбекова нотариуста иштегендиктен үйдү дароо эле өзүнө мыйзамдаштырып алды. Азыр үч балам менен үйүм жок көчөдө калдым. Ошондон бери үйдү кайрып бергиле, жинди эместигимди далилдейин деп доктурларга кайрылдым, ошентип жүрүп акчам да түгөндү. Мен Башкы прокуратурага барсам киргизбей коюшту. Үнүмдү угаар адам жок, кайда барышты билбей калдым.
Бир үйдүн жарыгы экинчисине тийбейт
Бишкекке келгениме жарым айдан ашты. Бул жакта биртууган эжем жашайт. Анын күйөөсү каза болуп калган. Балдары, кайненеси болуп жетишпеген жашоодо экенин көрдүм. Эки биртууганым атам, өгөй энем менен жашайт. Өгөй деген баарыбир өз энедей карабайт экен. Мени эмес, берки бир туугандарымды батырып жүргөнүнө сүйүнөм. Азыр мен кичинекей кызым менен кайыр сурап жан багып атам. Түнкүсүн автобекетте балалуу аялдар үчүн атайын бөлмө бар, ошол жакта түнөп, күндүз кечке борборубуздагы чоң дүкөндөрдүн жанынан кайырчылык кылам. "Балаңды ымыркайлар үйүнө бербейсиңби" деп айтышат. Ал жердеги балдарга көңүл бөлүп, мээримин төккөн эч ким деле жок экенин көрдүм. Кызым кыйналса да жанымда болушун каалайм. Анын эне мээриминен ажырашын каалабайм.
Редакциядан: Жогоруда айтылган окуяны тастыктаган документтерди көтөргөн, бара турган жери жок Назгүл НАЗАРОВАнын сөзүн угуп, тиешелүү органдар бул ишти кайрадан карап чыгар деген ишенимдебиз.
кыргыз тилиндеги гезит "Агым"
email • архив • редакция
ШАЙЛООГО 68 КҮН КАЛДЫ
Азаттык эйфориясынан армандуу сазга
"Опузадан коркконумдан президенттин уулу деп ойлогом"
Күрпсай, Ташкөмүр, Үчкоргон, Шамалдысай унутулдубу?
Фильтр тамеки, күл аралаш келген сөөк
Денеге кирген кене, табыптын шакшагы
"Акжол" үчүн 600 миң доллар берген эмесмин"
Түсү ийги кишинин жолу да тегизби?
Дан менен чар качан иргелет?